*****

ΚΑΝΟΝΙΣΜΟΣ (ΕΟΚ) αριθ. 202/82 ΤΗΣ ΕΠΙΤΡΟΠΗΣ

της 28ης Ιανουαρίου 1982

περί ογδόης τροποποιήσεως του κανονισμού (ΕΟΚ) αριθ. 2730/79 περί των κοινών λεπτομερειών εφαρμογής του καθεστώτος επιστροφών κατά την εξαγωγή για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 16 παράγραφος 6, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα,

τον κανονισμό (ΕΟΚ) αριθ. 2746/75 του Συμβουλίου της 29ης Οκτωβρίου 1975 περί των γενικών κανόνων για τη χορήγηση επιστροφών κατά την εξαγωγή στον τομέα των σιτηρών και περί των κριτηρίων καθορισμού του ύψους τους (3), και ιδίως το άρθρο 8 παράγραφος 2 εδάφιο δεύτερο, και παράγραφος 3, καθώς και τις αντίστοιχες διατάξεις των άλλων κανονισμών περί θεσπίσεως των γενικών κανόνων για τη χορήγηση επιστροφών κατά την εξαγωγή για τα γεωργικά προϊόντα,

Εκτιμώντας:

ότι το άρθρο 25 του κανονισμού (ΕΟΚ) αριθ. 2730/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2646/81 (5), προβλέπει ότι τα Κράτη μέλη δύνανται να προκαταβάλουν στον εξαγωγέα το σύνολο ή μέρος του ποσού της επιστροφής, μόλις τηρηθούν οι τελωνειακές διατυπώσεις εξαγωγής· ότι, για να εξασφαλιστεί μία ενιαία εφαρμογή της διατάξεως αυτής, πρέπει να προβλεφθεί, η προκαταβολή της επιστροφής, κατόπιν αιτήσεως του εξαγωγέα, αμέσως μετά την τήρηση των τελωνειακών διατυπώσεων εξαγωγής·

ότι το άρθρο 4α παράγραφος 1 υπό β του κανονισμού (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα ως συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (6), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (7), προβλέπει ότι τα εξισωτικά ποσά που εισπράττονται κατά την εξαγωγή αφαιρούνται σε ορισμένες περιπτώσεις από τις επιστροφές κατά την εξαγωγή· ότι στο άρθρο 61 παράγραφος 3 υπό β της πράξεως προσχωρήσεως της Ελλάδος προβλέπεται ότι οι επιστροφές κατά την εξαγωγή μειώνονται κατά τα εξισωτικά ποσά προσχωρήσεως ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2730/79 τροποποιείται ως εξής:

1. Το κείμενο του άρθρου 25 παράγραφος 1 αντικαθίσταται από το ακόλουθο κείμενο:

«1. Κατόπιν αιτήσεως του εξαγωγέα, τα Κράτη μέλη προκαταβάλλουν ολόκληρο ή μέρος του ποσού της επιστροφής, αφού τηρηθούν οι τελωνειακές διατυπώσεις εξαγωγής, υπό τον όρο ότι θα εξασφαλισθεί, με την παροχή ασφαλείας, το ποσό της προκαταβολής αυτής προσαυξημένο κατά 15 %. Τα Κράτη μέλη δύνανται να καθορίζουν τους όρους, υπό τους οποίους είναι δυνατό να ζητηθεί προκαταβολή ενός μέρους της επιστροφής.

Το ποσό της προκαταβολής υπολογίζεται λαμβανομένου υπόψη του συντελεστή της επιστροφής, που εφαρμόζεται για τον δηλωθέντα προορισμό, και κατά περίπτωση διορθώνεται σύμφωνα με τα νομισματικά εξισωτικά ποσά, τα εξισωτικά ποσά προσχωρήσεως και άλλα ποσά που προβλέπονται από την κοινοτική ρύθμιση.»

2. Το κείμενο του εδαφίου που ακολουθεί προστίθεται μετά το πρώτο εδάφιο του άρθρου 25 παράγραφος 2:

«Όταν το ποσό που προκαταβάλλεται είναι ανώτερο από το ποσό που οφείλεται πράγματι για την εν λόγω εξαγωγή, ο εξαγωγέας καταβάλλει τη διαφορά μεταξύ των δύο αυτών ποσών προσαυξημένη κατά 15 %.»

Άρθρο 2

Ο παρών κανονισμός αρχίζει να ισχύει την 1η Απριλίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Ιανουαρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 198 της 20. 7. 1981, σ. 2.

(3) ΕΕ αριθ. L 281 της 1. 11. 1975, σ. 78.

(4) ΕΕ αριθ. L 317 της 12. 12. 1979, σ. 1.

(5) ΕΕ αριθ. L 259 της 12. 9. 1981, σ. 10.

(6) ΕΕ αριθ. L 106 της 12. 5. 1971, σ. 1.

(7) ΕΕ αριθ. L 362 της 17. 12. 1981, σ. 2.